Медаль «За адвагу на пажары»

Меда́ль «За адва́гу на пажа́ры» — дзяржаўная ўзнагарода СССР. Заснаваны Указам Прэзідыума Вярхоўнага Савета СССР ад 31 кастрычніка 1957 года.

 Статут медаля 
Медалём «За адвагу на пажары» узнагароджваліся работнікі пажарнай аховы і члены добраахвотных пажарных дружын, ваеннаслужачыя і іншыя грамадзяне:
 за смеласць, адвагу і самаадданасць, праяўленыя пры тушэнні пажараў, выратаванні людзей, сацыялістычнай уласнасці і маёмасці грамадзян ад агню;
 за ўмелае кіраўніцтва баявой працай падраздзяленняў пажарнай аховы па тушэнні пажараў і выратаванню людзей;
 за адвагу, мужнасць і настойлівасць, праяўленыя ў мэтах прадухілення выбуху або пажару.
Узнагароджанне медалём «За адвагу на пажары» ажыццяўлялася ад імя Прэзідыума Вярхоўнага Савета СССР Прэзідыумамі Вярхоўных Саветаў саюзных рэспублік.

Уручэнне медаля «За адвагу на пажары» выконвалася ад імя Прэзідыума Вярхоўнага Савета СССР старшынямі, намеснікамі старшыняў і членамі Прэзідыумаў Вярхоўных Саветаў саюзных і аўтаномных рэспублік, старшынямі, намеснікамі старшыняў і членамі выканаўчых камітэтаў краявых, абласных, раённых і гарадскіх Саветаў народных дэпутатаў па месцы жыхарства ўзнагароджаных, а ваеннаслужачым — ваенным камандаваннем.

Разам з медалём узнагароджанаму уручалася пасведчанне ўстаноўленай формы.

Медаль «За адвагу на пажары» носіцца на левым баку грудзей і пры наяўнасці іншых медалёў СССР размяшчаецца пасля медаля «За выдатную службу па ахове грамадскага парадку»Указ Президиума Верховного Совета СССР от 31 октября 1957 года..

 Апісанне медаля 
Медаль «За адвагу на пажары» першапачаткова выраблялася з серабра, пазней з пасярэбранага нейзільбера і мае форму правільнага круга дыяметрам 32 мм.

На аверсе медаля ў верхняй частцы па акружнасці надпіс «ЗА ОТВАГУ НА ПОЖАРЕ», пад надпісам пяціканцовая зорачка, у цэнтры скрыжаваны пажарная сякера і рассоўны ключ. У ніжняй частцы малюнак сярпа і молата на двух перакрыжаваных лаўра-дубовых галінах.

На рэверсе медаля намаляваная ў няпоўны рост фігура пажарнага з выратаваным дзіцём на руках, на заднім плане бачная частка палаючага жылога дома, унізе лаўровая галінка.

Усе малюнкі і надпісы на медалю выпуклыя. Абодва бакі медаля па акружнасці абрамлены выпуклым борцікам.

Медаль пры дапамозе вушка і кольца злучаецца з пяцівугольнай калодачкай, абцягнутай крэпавай шаўковай муаравай стужкай шырынёй 24 мм з васільковымі палоскамі па яе краях шырынёй 3 мм кожная, абрамленая белымі палоскамі шырынёй 1 мм кожная.

 Постсавецкая гісторыя медаля 
Апошняе ўзнагароджанне медалём у СССР адбылося 4 сакавіка 1991 года.

Згодна з Указам Прэзідыума Вярхоўнага савета Расійскай Федэрацыі ад 2 сакавіка 1992 года № 2424-1 медаль былога СССР, з аналагічнай назвай, застаўся ва ўзнагароднай сістэме РасііГосударственные награды России: Нормативные правовые акты Указ Президиума ВС РФ ОТ 02.03.92 N 2424-1 О государственных наградах Российской Федерации.

Узнагароджанні дадзеным медалём у Расійскай Федэрацыі выконваліся з 1992 па 1994 год уключна. Было здейснена некалькі ўзнагароджанняўНаграды Российской Федерации переходного периода 1992-1994 гг..

Згодна з Указам Прэзідэнта Расіі ад 2 сакавіка 1994 года № 442 медаль адсутнічае ў сістэме дзяржаўных узнагарод Расійскай ФедэрацыіГосударственные награды России: Нормативные правовые акты , замест савецкага медаля быў ўведзены расійскі медаль «За выратаванне гінучых».

Акрамя таго, былі заснаваны ведамасныя ўзнагароды Расійскай Федэрацыі:
 24 студзеня 2001 года — Медаль «За адвагу на пажары» МУС Расіі
 6 снежня 2002 года — Медаль «За адвагу на пажары» МНС РасііПортал коллекционеров UUU.

 Выявы 

 Літаратура 
 Володин А. Н., Мерлай Н. М. Медали СССР. — СПб.: Печатный двор, 1997. — С. 174—175. — ISBN 5-7062-0111-0.
 Колесников Г. А., Рожков А. М. Ордена и медали СССР. — Мн.: Народная асвета, 1986. — С. 71—72.

Катэгорыя:Узнагароды паводле алфавіта
Катэгорыя:Пажарная справа